**Budapest Főváros XII. kerület Hegyvidéki Önkormányzat**

**adatkezelési tájékoztatója**

**versenytágyalás útján történő ingatlan értékesítések tárgyában**

**A tájékoztató célja**

Jelen adatkezelési tájékoztató Budapest Főváros XII. kerület Hegyvidéki Önkormányzat (a továbbiakban: Önkormányzat vagy adatkezelő) tulajdonában lévő, az Önkormányzat Képviselő-testülete, Tulajdonosi és Városfejlesztési Bizottsága, illetve a polgármester által versenytárgyalásra (a továbbiakban: licit) kijelölt ingatlanok értékesítésével összefüggő eljárás során felmerülő személyes adatkezelésekre terjed ki. A licit lehet nyilvános, illetve zártkörű.

**1. Az adatkezelő személye és az adatkezelés helye**

1. neve: **Budapest Főváros XII. kerület Hegyvidéki Önkormányzat**
2. címe: 1126 Budapest, Böszörményi út 23-25.
3. adószáma: 15735753-2-43
4. képviseli: Pokorni Zoltán polgármester
5. neve: **Budapest Főváros XII. kerület Hegyvidéki Polgármesteri Hivatal**
6. címe: 1126 Budapest, Böszörményi út 23-25.
7. adószáma: 15512002-2-43
8. képviseli: dr. Gottfried-Tusor Gabriella jegyző

**2. Az adatvédelmi** **tisztviselő elérhetőségei**

1. cím: 1126 Budapest Böszörményi u. 23-25.
2. e-mail cím: hornyak.eszter@hegyvidek.hu

**3. A személyes adatok kezelésének célja, jogalapja és időtartama**

**3.1 Az értékesítendő ingatlanra vonatkozó tájékoztató anyag megvásárlásával (térítési díj) összefüggő adatkezelés**

A nyilvános liciten való részvétel feltétele a tájékoztató anyag megvásárlása.

|  |  |
| --- | --- |
| **Kezelt adatok köre** | A térítési díj banki átutalás útján történő megfizetése esetén:A pályázó neve, lakcíme, bankszámlaszáma, a befizetett térítési díj összege, az átutalás ideje, a licitálással érintett ingatlan helyrajzi száma.Amennyiben a térítési díjat nem maga a pályázó fizeti be, akkor a térítési díjat befizető neve, bankszámlaszáma, a befizetett térítési díj összege, az átutalás ideje, a licitálással érintett ingatlan helyrajzi száma, továbbá a pályázó neve és lakcíme.  |
|  | A térítési díj sárga csekken történő befizetése esetén:A pályázó neve, lakcíme, a befizetett térítési díj összege, a befizetés ideje, a licitálással érintett ingatlan helyrajzi száma. |
| **Adatok forrása** | A pályázó, illetve adott esetben a térítési díjat a pályázó helyett befizető személy. |
| **Adatkezelés célja** | A liciten való részvétel feltételét jelentő tájékoztató anyag megvásárlása. |
| **Adatkezelés jogalapja** | A GDPR 6. cikk (1) bekezdés b) pontja, azaz az adatkezelés a szerződés megkötését megelőzően az érintett kérésére történő lépések megtételéhez szükséges. |
| **Adatkezelés időtartama** | A számvitelről szóló 2000. évi C. törvény 169. § (2) bekezdése alapján a számviteli bizonylatok megőrzésére vonatkozó kötelezettség teljesítése érdekében 8 év. |
| **Címzettek** | ─ |

**3.2 Kapcsolattartás során megvalósuló adatkezelés**

|  |  |
| --- | --- |
| **Kezelt adatok köre** | Az érintett neve, telefonszáma vagy e-mail címe. |
|  | Nem természetes személy pályázó esetében kapcsolattartójának neve, telefonszáma vagy e-mail címe. |
| **Adatok forrása** | Az érintett. |
| **Adatkezelés célja** | Különösen a nyilvános liciten való részvétel feltételét jelentő tájékoztató anyag megvásárlásával, illetve annak átvételével, a térítési díj megfizetésével, az ingatlan megtekintésével kapcsolatban felmerülő kérdések megválaszolása, továbbá nem természetes személy pályázó esetén a nem természetes személlyel történő kommunikáció megvalósítása. |
| **Adatkezelés jogalapja** | A GDPR 6. cikk (1) bekezdés a) pontja, azaz az érintett hozzájárulása. |
|  | Nem természetes személy kapcsolattartója esetében a GDPR 6. cikk (1) bekezdés f) pontja alapján az Önkormányzatnak a kapcsolattartáshoz, a nem természetes személlyel való kommunikáció megvalósíthatóságához fűződő jogos érdeke. |
| **Adatkezelés időtartama** | A feltett kérdés megválaszolását követően a kapcsolattartás érdekében kezelt személyes adatok törlésre kerülnek. |
| **Címzettek** | Webra International Korlátolt Felelősségű Társaság (székhely: 1051 Budapest, Sas utca 10-12. B. ép. 145-146; e-mail: tamas.vandor@webra.hu), aki adatfeldolgozóként IT szolgáltatást nyújt. |

**3.3 Az ingatlanra vonatkozó tájékoztató anyag átadása nyomán megvalósuló adatkezelés**

A nyilvános liciten való részvétel feltételét jelentő, az érintett által megvásárolt tájékoztató anyag személyesen vehető át az adatkezelőnél, vagy elektronikusan igényelhető, a mindenkor hatályos licitszabályzatban rögzített e-mail címen.

|  |  |
| --- | --- |
| **Kezelt adatok köre** | A tájékoztató anyag e-mail útján történő megküldése esetén:A pályázó, mint érintett neve, lakcíme, telefonszáma, e-mail címe, a licitálással érintett ingatlan helyrajzi száma.Amennyiben a tájékoztató anyag e-mail útján való megküldését nem a pályázó igényli, akkor fenti adatokon túl az igénylő e-mail címe, illetve a megkereső e-mailjében esetlegesen önként megadott, egyéb személyes adatai kezelésére is sor kerül. |
|  | A tájékoztató anyag személyesen történő átvétele esetén:A pályázó, mint érintett neve, lakcíme, telefonszáma, e-mail címe, aláírása, a licitálással érintett ingatlan helyrajzi száma.Amennyiben a tájékoztató anyagot nem a pályázó veszi át személyesen, akkor fenti adatokon túl a pályázati anyagot átvevő személy aláírása is kezelésre kerül. |
| **Adatok forrása** | Az érintett. |
| **Adatkezelés célja** | A tájékoztató anyag érintett részére történő megküldése, illetve annak átadása, továbbá a tájékoztató anyag nyomán felmerülő, az ajánlattételhez kapcsolódó kommunikáció (az ingatlant érintően felmerülő kérdések megválaszolása, illetve az ingatlannal összefüggő tájékoztatás nyújtása). |
| **Adatkezelés jogalapja** | A GDPR 6. cikk (1) bekezdés b) pontja, azaz az adatkezelés a szerződés megkötését megelőzően az érintett kérésére történő lépések megtételéhez szükséges. |
| **Adatkezelés időtartama** | A licitálás napját követő munkanapon a személyes adatok törlésre kerülnek. |
| **Címzettek** | Webra International Korlátolt Felelősségű Társaság (székhely: 1051 Budapest, Sas utca 10-12. B. ép. 145-146; e-mail: tamas.vandor@webra.hu), aki adatfeldolgozóként IT szolgáltatást nyújt. |

**3.4** **Az ingatlan zártkörű licit keretében történő értékesítése esetén az ajánlattételre felhívással összefüggésben megvalósuló adatkezelés**

|  |  |
| --- | --- |
| **Kezelt adatok köre** | A zártkörű licitre történő meghívással érintett neve és lakcíme vagy e-mail címe. |
| **Adatok forrása** | A személyes adatok az érintettől vagy bárki számára elérhető, nyilvános forrásokból származnak. |
| **Adatkezelés célja** | Ajánlattételre felhívás, ennek érdekében a tájékoztató anyag érintett részére történő megküldése, továbbá a tájékoztató anyag nyomán felmerülő, az ajánlattételhez kapcsolódó kommunikáció (az ingatlant érintően felmerülő kérdések megválaszolása, illetve az ingatlannal összefüggő tájékoztatás nyújtása). |
| **Adatkezelés jogalapja** | A GDPR 6. cikk (1) bekezdés b) pontja, azaz az adatkezelés olyan szerződés teljesítéséhez szükséges, amelyben az érintett az egyik fél. |
| **Adatkezelés időtartama** | A licitálás napját követő munkanapon a személyes adatok törlésre kerülnek. |
| **Címzettek** | Webra International Korlátolt Felelősségű Társaság (székhely: 1051 Budapest, Sas utca 10-12. B. ép. 145-146; e-mail: tamas.vandor@webra.hu), aki adatfeldolgozóként IT szolgáltatást nyújt. |

**3.5 Bánatpénz megfizetésével összefüggésben megvalósuló adatkezelés**

 Mind a nyilvános, mind a zártkörű liciten való részvétel feltétele az adatkezelő által előzetesen meghatározott mértékű bánatpénz megfizetése.

|  |  |
| --- | --- |
| **Kezelt adatok köre** | A pályázó, mint érintett neve, bankszámlaszáma, a befizetett bánatpénz összege, az átutalás ideje, a licitálással érintett ingatlan helyrajzi száma. |
| **Adatok forrása** | Az érintett. |
| **Adatkezelés célja** | A licitáláson való részvétel feltételét jelentő bánatpénz megfizetése. |
| **Adatkezelés jogalapja** | A GDPR 6. cikk (1) bekezdés b) pontja, azaz az adatkezelés olyan szerződés teljesítéséhez szükséges, amelyben az érintett az egyik fél. |
| **Adatkezelés időtartama** | A számvitelről szóló 2000. évi C. törvény 169. § (2) bekezdése alapján a számviteli bizonylatok megőrzésére vonatkozó kötelezettség teljesítése érdekében 8 év. |
| **Címzettek** | ─ |

**3.6 Az ajánlattétel során megvalósuló adatkezelés**

 Az Önkormányzat mindenkor hatályos licitszabályzatának mellékletét képező nyilatkozatminták (adatlap, a licitálás feltételeinek elfogadásáról szóló nyilatkozat, kiemelt közszereplői nyilatkozat) megfelelő és hiánytalan kitöltése is feltétele mind a nyilvános, mind a zártkörű licitáláson való részvételnek. Ezen dokumentumok a pályázó ajánlatának minősülnek.

|  |  |
| --- | --- |
| **Kezelt adatok köre** | A pályázó, mint érintett neve, lakcíme, telefonszáma, e-mail címe, bankszámlaszáma, születési neve, születési helye és ideje, anyja neve, állampolgársága, személyi azonosító jele, az ingatlan vételárára tett ajánlata, kiemelt közszereplői minősége vonatkozásában tett nyilatkozata, aláírása. |
| **Adatok forrása** | Az érintett. |
| **Adatkezelés célja** | Az ingatlan megvásárlására irányuló ajánlat megtétele. |
| **Adatkezelés jogalapja** | A GDPR 6. cikk (1) bekezdés b) pontja, azaz az adatkezelés a szerződés megkötését megelőzően az érintett kérésére történő lépések megtételéhez szükséges. |
| **Adatkezelés időtartama** | A nyertes pályázó ajánlata, ezáltal a kezelt személyes adatok az önkormányzati hivatalok egységes irattári tervének kiadásáról szóló 78/2012. (XII. 28.) BM rendelet mellékletében[[1]](#footnote-1) foglaltak alapján határidő nélkül megőrzésre kerül. A nem nyertes pályázók ajánlatai, ezáltal a kezelt személyes adatok – lenti bekezdésben foglalt kivétellel – a licitálás napját követő munkanapon törlésre kerülnek.A második legmagasabb ajánlatot tevő pályázó ajánlata legkésőbb a licitálást követő 15 napon belül törlésre kerül[[2]](#footnote-2).  |
| **Címzettek** | A nyertes pályázó ajánlata az Önkormányzattal kötendő adásvételi szerződés előkészítése és ellenjegyzése végett az eljáró ügyvéd részére átadásra kerül. |

**3.7 A licittárgyalással összefüggésben megvalósuló adatkezelés**

|  |  |
| --- | --- |
| **Kezelt adatok köre** | * a licitáláson megjelenő személyek személyazonosító adatai (neve, születési helye, ideje, anyja neve, lakcíme, személyi igazolvány száma),
* amennyiben a licitáláson a pályázó meghatalmazott útján képviselteti magát, a meghatalmazott személy személyazonosító adatai (neve, születési helye, ideje, anyja neve, lakcíme, személyi igazolvány száma), valamint az általa képviselt pályázó neve
* a pályázó ajánlata érvényességének ténye, érvénytelenség esetén az érvénytelenség oka,
* a pályázónak az ingatlan vételára vonatozásában tett ajánlata(i),
* a nyertes pályázó megnevezése,
* a licitáláson résztvevők által esetlegesen önként megadott, egyéb személyes adatok.
 |
| **Adatok forrása** | A pályázó, mint érintett.Amennyiben a pályázó meghatalmazott személlyel képviselteti magát, abban az esetben az adatok forrása a meghatalmazott. |
| **Adatkezelés célja** | Versenytárgyalás lefolytatása és az ott történtek dokumentálása az ajánlatok összehasonlíthatósága végett, a legkedvezőbb ajánlatot adó pályázó kiválasztása. |
| **Adatkezelés jogalapja** | A GDPR 6. cikk (1) bekezdés b) pontja, azaz az adatkezelés a szerződés megkötését megelőzően az érintett kérésére történő lépések megtételéhez szükséges. |
| **Adatkezelés időtartama** | A kezelt adatok közjegyző által kiállítandó ténytanúsító jegyzőkönyvben kerülnek rögzítésre, mely jegyzőkönyv és ezáltal a benne foglalt személyes adatok a 78/2012. (XII. 28.) BM rendelet mellékletében[[3]](#footnote-3) foglaltak alapján határidő nélkül megőrzésre kerülnek.  |
| **Címzettek** | A közjegyzői ténytanúsító jegyzőkönyv az Önkormányzattal kötendő adásvételi szerződés előkészítése és ellenjegyzése végett az eljáró ügyvéd részére átadásra kerül. |

**3.8 Számviteli kötelezettség teljesítése, illetve számlázási adatok kezelése**

|  |  |
| --- | --- |
| **Kezelt adatok köre** | Az értékesítendő ingatlanra vonatkozó tájékoztató anyag térítési díjának megfizetésével összefüggésben az érintett számlázási neve és számlázási címe, a befizetett térítési díj összege, a fizetés módja és ideje, a licitálással érintett ingatlan helyrajzi száma. Amennyiben nem a pályázó nevére kerül sor számla kiállítására, akkor fenti adatokon túl a pályázó neve és lakcíme.A bánatpénz megfizetésével összefüggésben a pályázó, mint érintett számlázási neve és számlázási címe, a befizetett bánatpénz összege, a fizetés módja és ideje, a licitálással érintett ingatlan helyrajzi száma. |
| **Adatok forrása** | A pályázó, mint érintett.A térítési díj befizetésével összefüggésben az adatok forrása a térítési díjat a pályázó helyett befizető személy is lehet. |
| **Adatkezelés célja** | A térítési díj, illetve a bánatpénz megfizetésével összefüggésben számlakiállítás, az Önkormányzatot terhelő számviteli kötelezettség teljesítése, azaz a könyvviteli elszámolást alátámasztó számviteli bizonylatok megőrzésére irányuló, a számvitelről szóló 2000. évi C. törvényben meghatározott jogszabályi kötelezettség teljesítése. |
| **Adatkezelés jogalapja** | A GDPR 6. cikk (1) bekezdés c) pontja szerinti jogi kötelezettség teljesítése, a számvitelről szóló 2000. évi C. törvény 169. § (2) bekezdése szerint. |
| **Adatkezelés időtartama** | A számviteli bizonylatok megőrzésére vonatkozó jogszabályi kötelezettség teljesítése, azaz a számvitelről szóló 2000. évi C. törvény 169. § (2) bekezdésében foglaltak alapján 8 év. |
| **Címzettek** | ─ |

**4. Az érintett adatkezeléssel kapcsolatos legfontosabb jogai**

Az érintett az adatkezeléssel összefüggésben bármikor:

* tájékoztatást kérhet az adatkezelésre vonatkozóan,
* hozzáférést kérhet a rá vonatkozóan kezelt adatokhoz,
* pontatlan adatok esetén helyesbítést vagy a hiányos adatok kiegészítését kérheti,
* adatai kezelése ellen tiltakozhat,
* kérheti az adatkezelés korlátozását.

Az érintett tájékoztatás kérése alapján – amennyiben az nem esik törvényben meghatározott érdekből korlátozás alá – megismerheti, hogy személyes adatainak kezelése folyamatban van-e az adatkezelőnél, és jogosult arra, hogy a rá vonatkozóan kezelt adatok kapcsán tájékoztatást kapjon arról, hogy

* az adatkezelő azokat milyen célból kezeli,
* mi jogosítja fel az adatkezelőt az adatok kezelésére (jogalapjáról),
* mikortól és meddig kezeli az adatkezelő az adatait (időtartamáról),
* milyen adatokat kezel az adatkezelő, és azok másolatát az érintett rendelkezésére bocsátja,
* a személyes adatok címzettjeiről, illetve a címzettek kategóriáiról,
* harmadik országba vagy nemzetközi szervezet részére történő továbbításról,
* az adatkezeléssel kapcsolatos érintetti jogairól,
* jogorvoslati lehetőségeiről.

A tájékoztatás iránti és hozzáférésre irányuló kérelmekre az adatkezelő legkésőbb egy hónapon belül válaszol. Az érintett vonatkozásában a róla kezelt személyes adatokról kért további másolatokért az adatkezelő az adminisztratív költségeken alapuló, észszerű mértékű díjat számíthat fel.

Az adat helyesbítésének (módosításának) kérése esetén a módosítani kért adat valóságát az érintettnek alá kell támasztania, és igazolnia kell azt is, hogy valóban az arra jogosult személy kéri az adat módosítását. Az adatkezelő csak így tudja megítélni azt, hogy az új adat valós-e, és ha igen, akkor módosíthatja-e a régit.

Amennyiben nem egyértelmű, hogy a kezelt adat helyes-e vagy pontos-e, akkor az adatkezelő az adatot nem helyesbíti, csak megjelöli, azaz jelzi, hogy azt az érintett kifogásolta, de nem biztos, hogy helytelen. Az adatkezelő a kérés hitelességének megerősítését követően, indokolatlan késedelem nélkül helyesbíti a pontatlan személyes adatokat, illetve kiegészíti a kérelemmel érintett adatokat. A helyesbítésről vagy megjelölésről az adatkezelő az érintettet értesíti.

Az adat törlésének, zárolásának kérése esetén az érintett kérheti adatainak törlését, ami azt jelenti, hogy az adatkezelő köteles arra, hogy az érintettre vonatkozó adatokat indokolatlan késedelem nélkül törölje, ha:

* a személyes adatokat jogellenesen kezelték
* az az érintett tiltakozik az adatkezelés ellen, és nincs elsőbbséget élvező jogszerű ok az adatkezelésre
* a személyes adatokra már nincs szükség abból a célból, amiért kezelték,
* az adatkezelő számára az adatok törlését előíró jogszabály ilyen kötelezettséget állapít meg, és annak még nem tett eleget.

Az érintett kérheti az adatkezelés korlátozását, amelynek az adatkezelő akkor tesz eleget, ha az alábbiak valamelyike teljesül:

* az érintett vitatja a személyes adatok pontosságát, ez esetben a korlátozás arra az időtartamra vonatkozik, amely lehetővé teszi, hogy az adatkezelő ellenőrizze a személyes adatok pontosságát,
* az adatkezelés jogellenes, és az érintett ellenzi az adatok törlését, és ehelyett kéri azok felhasználásának korlátozását,
* az adatkezelőnek már nincs szüksége a személyes adatokra adatkezelés céljából, de az érintett igényli azokat jogi igények előterjesztéséhez, érvényesítéséhez vagy védelméhez,
* az érintett tiltakozott az adatkezelés ellen; ez esetben a korlátozás arra az időtartamra vonatkozik, amíg megállapításra nem kerül, hogy az adatkezelő jogos indokai elsőbbséget élveznek-e az érintett jogos indokaival szemben.

Az érintett jogosult arra, hogy a saját helyzetével kapcsolatos okokból bármikor tiltakozzon személyes adatainak a GDPR 6. cikk (1) bekezdés f) pontján alapuló kezelése ellen. Ebben az esetben az adatkezelő a személyes adatokat nem kezelheti tovább, kivéve, ha bizonyítja, hogy az adatkezelést olyan kényszerítő erejű jogos okok indokolják, amelyek elsőbbséget élveznek az érintett érdekeivel, jogaival és szabadságaival szemben, vagy amelyek jogi igények előterjesztéséhez, érvényesítéséhez vagy védelméhez kapcsolódnak.

Ha az adat korlátozás alá esik, az ilyen személyes adatokat a tárolás kivételével csak az érintett hozzájárulásával, vagy jogi igények előterjesztéséhez, érvényesítéséhez vagy védelméhez, vagy más természetes vagy jogi személy jogainak védelme érdekében, vagy az Európai Unió, illetve valamely tagállam fontos közérdekéből lehet kezelni. Az adatkezelő az adatkezelés korlátozásának feloldásáról előzetesen tájékoztatja az érintettet.

Amennyiben az érintett úgy ítéli meg, hogy az adatkezelés a GDPR vagy az az információs önrendelkezési jogról és az információszabadságról szóló 2011. évi CXII. törvény rendelkezéseibe ütközik, illetve sérelmesnek véli azt, ahogy az adatkezelő a személyes adatait kezeli, akkor javasoljuk, hogy elsődlegesen közvetlenül az adatkezelőt keresse meg panaszával. A panasza minden esetben kivizsgálásra kerül.

Ha a panasza ellenére továbbra is sérelmezi azt, ahogy az adatkezelő kezeli az adatait, vagy közvetlenül a hatósághoz szeretne fordulni, akkor bejelentéssel élhet a Nemzeti Adatvédelmi és Információszabadság Hatóságnál (cím: 1055 Budapest, Falk Miksa utca 9-11.; postacím: 1363 Budapest, Pf. 9.; E-mail: ugyfelszolgalat@naih.hu, honlap: [www.naih.hu](http://www.naih.hu)).

Lehetősége van adatainak védelme érdekében bírósághoz fordulni, amely az ügyben soron kívül jár el. Ebben az esetben szabadon eldöntheti, hogy a lakóhelye (állandó lakcím) vagy a tartózkodási helye (ideiglenes lakcím) szerinti törvényszéknél (<http://birosag.hu/torvenyszekek>) nyújtja-e be keresetét.

A lakóhelye vagy tartózkodási helye szerinti törvényszéket megkeresheti a <http://birosag.hu/ugyfelkapcsolati-portal/birosag-kereso> oldalon.

Budapest Hegyvidék, 2023. március 3.

1. Az önkormányzati hivatalok egységes irattári tervének kiadásáról 78/2012. (XII. 28.) BM rendelet mellékletének Általános rész U) pontja szerinti önkormányzati és általános igazgatási ügyek U619 alpontja értelmében. [↑](#footnote-ref-1)
2. Az Önkormányzat licitszabályzata értelmében amennyiben a nyertes pályázóval szerződés megkötésére nem kerül sor vagy a megkötött szerződés megszűnésének esetköre következik be, az Önkormányzat jogosult, de nem köteles a második legmagasabb ajánlatot tevő licitálóval a licitálást követő 15 napon belül az adott szerződés megkötni. [↑](#footnote-ref-2)
3. Az önkormányzati hivatalok egységes irattári tervének kiadásáról 78/2012. (XII. 28.) BM rendelet mellékletének Általános rész U) pontja szerinti önkormányzati és általános igazgatási ügyek U619 alpontja értelmében. [↑](#footnote-ref-3)